آلمانیا، فرانسا، اینگیلتره و ایسپانیا ایسرایلین ایشغال آلتیندا ساخلادیغی دوغو قودس-ده فیلیسطین‌لی‌لره مخصوص ائولری داغیتماسینی کسکین شکیلده قیناییب‌لار.
دؤرد اؤلکه ایسرایلین ایشغا‌لی آلتین‌داکی دوغو قودس-ده فیلیسطین‌لی‌لره مخصوص ائولرین داغیدیلماسینی کسکین شکیلده قینایان بیرگه بیانات یاییب.
ایسپانیا خاریجی ایشلر ناظیرلیگیندن وئریلن یازیلی معلوماتا گؤره، آلمانیا، فرانسا، ایسپانیا و اینگیلتره دوغو قودس‌دکی وادی الخومس محله‌سینده یئرلشن فیلیسطین‌لی‌لره عایید ائولرین ییخیلماسی ایله باغلی ایسرایلی کسکین شکیلده قیناییب،
ایسرایل رهبرلیگی‌نین فیلیسطین لیلره مخصوص ائولری داغیتماسینی "جدی بیر ناراحات لیق ایچینده" تعقیب ائدیلدیگینی بیلدیرن بیاناتدا، "مستثنا  حال‌لار خاریجینده ایشغال آلتینداکی اراضی‌لرده بینا‌لارین داغیدیلماسی اولوسلار آراسی اینسانی حقوق و بیرلشمیش میللت‌لر تشکیلاتی تهلوکه‌سیزلیک شوراسی‌نین قطعنامه لرینه ضیددیر. ایسرایل بو عمل ایله فیلیسطین خالقینا عذاب و باریش پروسه سینه ضرر وئرمکده دیر.
روسیا دا ایسرایلی ایشغال آلتیندا ساخلادیغی دوغو قودس-ده فیلیسطین‌لی‌لرین ائولرینی داغیتماق‌دان گئری چکیلمه‌یه چاغیریب.
